《闲居杂咏》
清代·卢震

木杪西风禁乱鸣，索居此日叹浮名。酒能痛饮黄金尽，事较粗知白发生。

岁月堪悲同宋玉，行藏何必问君平。远来嘹唳衡阳雁，笑尔劳劳历百城。

作者简介：（1626—1702）清湖北竟陵人，京师籍，字亨一。范文程婿。所隶何旗不详。顺治间以诸生应廷试，授编修。康熙间累官为湖广巡抚。三藩乱起，弃长沙逃走，贬谪管乌喇船厂，后得放归。有《杜诗说略》、《说安堂集》。